અંગ્રેજો ના શાસનમાં તેનીવાડા, ફતેગઢ અને સેવાણી ગામનો જબરો ડંકો વાગતો હતો. તેનીવાડાના હાજી ડોશન મેમનજી નેદરીયા , ફતેગઢના યુસુફ મિયાંજી આગલોડીયા અને સેવાણીના અલીમદ મામજી (નામ દોષ હોય તો ક્ષમા યાચના) એ વખતે મુંબઈ ના દૂધના રાજા કહેવાતા હતા. એથીજ મહારાણી એલેઝાબેથે આ ત્રણેય મહાનુભાવોને “કીંગ ઓફ બફેલો મિલ્ક” (ભેંસોના દૂધના રાજા) નો ઇલ્કાબ આપ્યો હતો. મુંબઈમાં આજે પણ એ હકીકત લોકો વાગોળે છે કે , આ ત્રણેય ગુજરાતીઓ આગલા દિવસે દૂધનો જે ભાવ નક્કી કરતા એ જ ભાવે મુંબઈવાસીઓને દૂધ મળતુ. અંગ્રેજોની જોહુક્મી સામે અવાજ ઉઠાવવા આ ત્રણેય ગુજરાતીઓએ માત્ર એક દિવસ દૂધનો પુરવઠો રોકી રાખતા અંગ્રેજોની સાથે સમગ્ર મુંબઈ નગરીના લોકોને બપોર સુધી ચા ના ફાંફા થઈ ગયા હતા.ત્યારબાદ અંગ્રેજ શાસકોએ ક્યારેય પણ ચૂ કે ચા કરી ન હતી.